
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№2
Top of FormBottom of Form
Днес, 11.12.2019 г. от 11:00 часа, в Зала № 2, ет. 1, Община Бургас, ул. „Александровска“ № 26, се проведе заседание на ПКООСЗХ.
На заседанието на комисията присъстваха: Георги Митев Митев – председател и членове: Бойчо Стоянов Георгиев, Стоян Демирев Грозев, Георги Михайлов Спасов,  Георги Събев Събев и Юлиян Христов Георгиев. Отсъства Калояна Живкова Петкова. На заседанието присъстваха: Весна Балтина – зам.-кмет „Европейски политики, околна среда“, Румен Шарпов – директор на дирекция „Местни приходи от данъци, такси и реклама“, Павлин Михов – директор на дирекция „Околна среда”, Галина Страшимирова – гл. юрисконсулт в ОП „Общински имоти” и Маринета Николова – началник на отдел „Екологични политики и програми“.
С 6 гл. „за“, 0 гл. „против“ и 0 гл. „въздържали се“ се прие следния 

ДНЕВЕН РЕД

1. ОбС 08-00-9410 Докладна записка от Димитър Николов – кмет на Община Бургас, относно: Приемане на Наредба за изменение на Наредбата за определяне размера на местните данъци на територията на община Бургас, приета от Общински съвет – Бургас

2. ОбС 08-00-9409 Докладна записка от Димитър Николов – кмет на Община Бургас, относно:  Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Бургас, приета с решение на Общински съвет – Бургас, по т. 2, Протокол №21/ 20.12.2016 г., с последващи изменения и допълнения 

3. ОбС 08-00-9430 Докладна записка от Димитър Николов – кмет на Община Бургас, относно: Приемане на Правилник за организацията и дейността на Общинско предприятие „Озеленяване и благоустройство „Зелени асистенти“

4. ОбС 08-00-9413 Докладна записка от Димитър Николов – кмет на  Община Бургас, относно: Приемане поименен списък на преходните обекти от разчета за капиталови разходи

5. ОбС 08-00-9419 Докладна записка от Димитър Николов – кмет на Община Бургас, относно:  Одобряване на План-сметка  за дейностите по събиране, извозване, обезвреждане в депа или други съоръжения за битови отпадъци и поддържане на чистотата на територии за обществено ползване за 2020 г.

6. ОбС 08-00-9417 Докладна записка от Димитър Николов – кмет на Община Бургас, относно: Кандидатстване на Община Бургас с проект по процедура чрез директно предоставяне на БФП по процедура  BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 „Подобряване на качеството на атмосферния въздух“ по Оперативна програма „Околна среда 2014-2020“

7. ОбС 08-00-9404 Докладна записка от Стоян Грозев, Живко Табаков, Манол Тодор, Костадин Андонов, Иво Баев, Димитър Найденов – общински съветници, относно: Процедура по изготвяне на пълен анализ на качеството на атмосферния въздух на територията на гр. Бургас в партньорство с международни институции и независими лаборатории. закупуване на необходимата апаратура за мониторинг на всички замърсители, указани в анализа, цитиран по-горе, или сключване на договор с независима лаборатория, която да извършва мониторинга 

---------------------------------------------------------------------------------------
Точка 1

ОбС 08-00-9410 
Докладна записка от Димитър Николов – кмет на Община Бургас, относно: Приемане на Наредба за изменение на Наредбата за определяне размера на местните данъци на територията на община Бургас, приета от Общински съвет – Бургас
[bookmark: _GoBack]Стоян Грозев коментира, че постигането на по-добро качество на атмосферния въздух трябва да е обвързано с горивата, а не с данъците на автомобилите. Той заяви, че за да има ефект и съобразявайки се със законодателството, мерките трябва да са не само рестриктивни, а и поощрителни. Същият допълни, че по този начин ще може да се насърчат хората да си подновят автопарка.
Румен Шарпов – директор на дирекция „Местни приходи от данъци, такси и реклама” разясни, че има два вида имуществени данъци – „данък за притежаване на МПС“ и „данък за притежаване на нежилищен имот“. Той обясни, че те се изчисляват по формула определена в Закона за местните данъци и такси. Същият посочи, че двете формули имат допълнителни коефициенти, които се използват и така се получава данъчната оценка, и определянето на данък за МПС. Шарпов изясни, че формулата включва три компонента – кубатура на двигателя, година на производство и коефициент за екологични норми.
След кратки разисквания и в резултат на явно гласуване, с 3 гл. "за", 1 гл. "против" и 2 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 2

ОбС 08-00-9409 
Докладна записка от Димитър Николов – кмет на Община Бургас, относно:  Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Бургас, приета с решение на Общински съвет – Бургас, по т. 2, Протокол №21/ 20.12.2016 г., с последващи изменения и допълнения
Румен Шарпов – директор на дирекция „Местни приходи от данъци, такси и реклама” обясни, че с докладната записка се предлагат промени на такси и цени на услуги предоставяни от Община Бургас. Той уточни, че тази година ръководената от него дирекция не предлага увеличение на таксата „битови отпадъци“. В заключение директорът каза, че всички проекти за увеличаване на таксите и цените на услуги са подробно обосновани и аргументирани.
Георги Събев изрази мнение, че така предложената план-сметка в т.1.7.4 Тарифа на цени и услуги и права по чл.6, ал.2 за курсове в Професионална гимназия по Морско корабоплаване и риболов „Свети Никола“, не отговаря на зададените от Конвенция за сертифициране на морски кадри (Наредба №6). Той допълни, че обучението за специализирана морска подготовка трябва да се провеждат задължително по националните стандарти посочени в Конвенцията. Същият уточни, че там са зададени всички параметри на курсовете.
След кратки разисквания и в резултат на явно гласуване, с 3 гл. "за", 2 гл. "против" и 1 гл. "въздържал се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 3

ОбС 08-00-9430 
Докладна записка от Димитър Николов – кмет на Община Бургас, относно: Приемане на Правилник за организацията и дейността на Общинско предприятие „Озеленяване и благоустройство „Зелени асистенти“
Весна Балтина – зам.-кмет „Европейски политики, околна среда“ разясни, че е целесъобразно създаденото социално предприятие да продължи дейността си, като общинско предприятие на общинска бюджетна издръжка. Тя допълни, че продължаването на дейността на предприятието ще даде възможност оперативно да бъдат извършвани мероприятия по озеленяване и поддръжка на общински обекти и площи в отдалечените квартали на гр. Бургас и в малките селища на територията на общината. Същата съобщи, че посоченото предприятие е създадено в изпълнение на проект по ОПРЧР 2014-2020 г. и безвъзмездната финансова помощ е до 31.12.2019 г. Зам-кметът посочи, че Община Бургас е задължена да запази функционирането на предприятието след посочената дата, както и заетостта на минимум петдесет процента от новоназначените представители на целевата група за период не по – малко от 6 месеца след приключване на проектните дейности.
В резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 4

ОбС 08-00-9413 
Докладна записка от Димитър Николов – кмет на  Община Бургас, относно: Приемане поименен списък на преходните обекти от разчета за капиталови разходи
В резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
Точка 5

ОбС 08-00-9419 
Докладна записка от Димитър Николов – кмет на Община Бургас, относно:  Одобряване на План-сметка  за дейностите по събиране, извозване, обезвреждане в депа или други съоръжения за битови отпадъци и поддържане на чистотата на територии за обществено ползване за 2020 г.
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------




Точка 6

ОбС 08-00-9417 
Докладна записка от Димитър Николов – кмет на Община Бургас, относно: Кандидатстване на Община Бургас с проект по процедура чрез директно предоставяне на БФП по процедура  BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 „Подобряване на качеството на атмосферния въздух“ по Оперативна програма „Околна среда 2014-2020“
След като се запознаха с проекта за решение и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
Точка 7

ОбС 08-00-9404 
Докладна записка от Стоян Грозев, Живко Табаков, Манол Тодор, Костадин Андонов, Иво Баев, Димитър Найденов – общински съветници, относно: Процедура по изготвяне на пълен анализ на качеството на атмосферния въздух на територията на гр. Бургас в партньорство с международни институции и независими лаборатории. закупуване на необходимата апаратура за мониторинг на всички замърсители, указани в анализа, цитиран по-горе, или сключване на договор с независима лаборатория, която да извършва мониторинга
Бойчо Георгиев предложи докладната записка да се изпрати за становище до общинска администрация за да се прецизират исканията в проекта за решение.
Стоян Грозев обясни, че предходния мандат е имало подобна докладна записка, която е трябвало да бъде изпълнена до 01 март. Той допълни, че на по-късен етап са получени две оферти на по-висока стойност, отколкото е гласуваната сума в Общинския съвет. Грозев посочи, че с проекта за решение се иска анализ на качеството на въздуха, като е посочена и работеща в момента оперативна програма, по която може да се кандидатства. Същият заяви, че втората стъпка е да се избере независима лаборатория, която да прави мониторинг на тези замърсители, установени в анализа. В заключение той каза, че оперативната програма ще даде възможност Общината да закупи необходимите уреди за анализ.
Бойчо Георгиев обясни, че показателите, които се отчитат, са заложени в Европейските директиви и транспонирани в нашите закони. Той допълни, че в съответствие със Закона за околната среда Община Бургас е изготвила програма за контрол качеството на атмосферния въздух и вече има анализи. Същият уточни, че е по-добре да се вземат решения за надграждане на вече работещите пунктове за измерване качеството на атмосферния въздух.
Маринета Николова – началник на отдел „Екологични политики и програми“ припомни, че в края на 2018 г. Общински съвет - Бургас е гласувал сумата от 450 000 лв. за извършване на мониторинг, която се е оказала крайно недостатъчна. Същата добави, че показателите, които се следят, включително и чрез мобилната станция на Община Бургас, са основни и специфични замърсители на въздуха. Николова изясни, че Община Бургас е единствената община в България, която притежава собствена мобилна станция за контрол качеството на въздуха.
Весна Балтина – зам.-кмет „Европейски политики, околна среда“ информира присъстващите, че посочената оперативна програма не е подходяща, тъй като тя е техническа помощ за управляващия.
Председателят на комисията подложи на гласуване предложението докладната записка да се изпрати до общинска администрация за становище и, с 6 гл. "за", 0 гл. "против" и 0 гл. "въздържали се", то беше подкрепено.
След кратки дебати и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Изпраща за становище до общинска администрация за прецизиране.
---------------------------------------------------------------------------------------




ПРЕДСЕДАТЕЛ: ………………………
								      (Георги Митев)


ПРОТОКОЛИСТ: ……………………….
		   (Жени Господинова)

